KOMUNIKACIJOS FILOSOFIJOS SEMINARAS

2019-09-23 – 2019-10-04

VGTU, KIF, Kūrybinių industrijų laboratorija (222)

I. Teorijos ir kūryba, kūryba ir teorijos. Teorijų ontologiniai pagrindai ir jų pokyčiai. Pastarieji paremti argumentais, kuriuos galima atsekti disciplinų ir jų nepastebėtų prielaidų įvairovėje. Tai „sokratiški“ argumentai, atviri visiems dalyviams.

2019-09-23, 18:10 – 21:00.

II. Modernūs Vakarai: teorija, metodas, tikrovė. Instrumentinė sąmonė: dieviškas kompleksas. Valios metafizika ir jos išdavos. Du priešingi pasauliai, dvi kūrybiškos revoliucijos: „išlaisvinimas“ per institucijas, „išlaisvinimas“ nuo institucijų.

2019-09-24, 18:10 – 21:00.

III. Politinė ir mokslinė apšvieta. Skirtumas tarp paprastos ir politinės bendruomenės. Dvi modernių Vakarų kryptys. Dialogas ir monologas. Dvi modernios komunikacijos kryptys. Medijų reikšmė ir jų kūryba.

2019-09-25, 18:10 – 21:00.

IV. Įtampa tarp medijų ir suvokimo. Kas yra medija? Nuo Parmenido *semata* iki modernios *semiotikos.* Įvairios „kalbiškumo“ sąvokos: ontologija, pozityvizmas, hermeneutika, lauko teorijos, teologija ir metafizika. Reprezentacijos klausimas. Suvokimas: empirika, fenomenologija, sąmoningumo klodai. Ar įmanoma „medijuoti“ medijas?

2019-09-26, 18:10 – 21:00.

V. Medijų „jėga“, paviršutiniškai kalbant, medijų „manipuliacija“. Grynos jėgos teorijos ir jos kūrybiniai pagrindai, įskaitant ontologinius (kas yra tikrovė?) teiginius. Jėga ir modernus perspektyvizmas. Begalybės metafizika ir menų kūrybinis įnašas į „egologinio“ subjekto sukūrimą. Kūniška komunikacija, erdvė ir laikas.

2019-09-30, 18:10 – 21:00.

VI. Modernybės daugiadiskursyvumas (multiperspektyvumas), pakartotas ir praplėstas postmodernizmų. Neomarksizmai ir neofreudizmai (ekonomika ir psichologija). Diskursų jėgos metafizika – diskursų sandūriai, vedantys į tarpkultūrinės komunikacijos problemas. Grįžtame prie interpretacijos klausimų ir net „kolonizavimo“ santykių.

2019-10-01, 18:10 – 21:00.

VII. Civilizacijos, kultūros, globalizacija. Pastaba: daugelis komunikacijos ir antropologijos „žinovų“ vartoja žodžius „civilizacija“ ir „kultūra“ sinonimiškai – tai pagrindinė taisytina klaida. Palyginamųjų civilizacijų logika. Kultūrinė kūryba ir tarpkultūrinis dialogas: nuo muzikos, kalbos ir mitologijų iki mokslų.

2019-10-02, 18:10 – 21:00.

VIII. Žmonijos galimybės kurti komunikacijas kitokiais būdais, retkarčiais net nepastebėtais teorijos „milžinų“. Šie būdai yra tokie artimi, kad jie tiesiog pražiūrimi. Gyvenamų erdvių ir jų kasdienybės atvertis. *Amo ergo sum*.

2019-10-03, 18:10 – 21:00.

Algis Mickūnas